Ek is eintlik geleer om nooit vir myself jammer te voel nie.
“Selfbejammering help niks nie,” het Mamma dikwels gesê, en
van my en my broers en susters verwag om dankbaar en
blymoedig te wees, ongeag wat met ons gebeur het. Ek
moet erken dat ek haar en Dat vreeslik mis terwyl ons die
lewe nou alleen moet aanpak. Tog het ek skaars tyd om
oor die verlede te tob. My jongste suster, Lily, veroorsaak
vir my baie kommer sedert ons weduweemoeder verlede
winter aan longontsteking gesterf het.
Ek onthou nog een van daardie koue Januarie-dae toe
ek by Mamma se kamer ingegaan en haar saam met die
agtienjarige Lily naby die sonverligte venster sien staan het.
Ons ma was van kop tot toon in wit geklee en het dit op ’n
manier reggekry om uit haar siekbed op te staan en haar
beste organdie-Kapp op te sit, haar gekoekte hare strubblich
daaronder. Sy het sag met Lily gesels, met haar los geknoop-
te kamerjas wat los oor haar skraal skouers gehang het.
You're reviewing: Die Meisie In Die Foto (Sagteband)